laion/Wikipedia-Exotic huggingface dataset:
נתן לוי

נתן לוי (נולד ב-30 בספטמבר 1991, פריז, צרפת) הוא לוחם MMA ישראלי. לוי נולד בפריז, צרפת, ובגיל חודשיים עלה עם משפחתו לישראל והתגורר בהרצליה. בגיל 14 החל ללמוד קונג פו ולאחר מכן למד קראטה. בגיל 17 קיבל חגורה שחורה בקונג פו, ובגיל 18 קיבל חגורה שחורה בקראטה. לוי המשיך להתאמן בקראטה בסגנון וויצ'י ריו אצל מאסטר שי חי והגיע לדרגת דאן 3. בגיל 22 החליט להתאמן ב-MMA. בשנת 2013, עבר ללאס וגאס ארצות הברית כדי להתמקצע בתחום. בין השנים 2016–2017, השתתף בארבעה קרבות MMA חובבניים וניצח בכולם. לוי החל את קריירת ה-MMA המקצוענית שלו בשנת 2018. את חמשת הקרבות המקצועניים הראשונים שלו ערך במסגרת ליגת ה-MMA האמריקאית LFA (אנ'). את קרבו הששי ערך ב-10 בנובמבר 2020, במסגרת תוכנית המועמדים של דיינה וויט (אנ') ששמה לה למטרה לאתר לוחמים ראויים עבור ארגון ה-UFC. לוי קיבל הזדמנות להשתתף בתוכנית בהתראה של חמישה ימים בלבד ובקטגוריית משקל קל הגבוהה מקטגוריית המשקל שלו (נוצה), ונענה לה. בקרב הוא התמודד מול הלוחם האמריקאי שאהין סנטנה (Shaheen Santana), בעל מאזן תוצאות של 0–6, וניצח אותו בסיבוב השלישי בהכנעה טכנית (חניקה). לאחר הקרב, לוי הוחתם על חוזה בארגון ה-UFC, ובכך הפך לישראלי השלישי בהיסטוריה שילחם בארגון זה (קדמו לו מוטי הורנשטיין שלחם בארגון בשנות התשעים, ונועד להט שלחם בארגון בין השנים 2014-2016). ב-20 בנובמבר 2021 נלחם באירוע UFC (אנ') מול הלוחם המקסיקני רפה גרסיה (אנ') והפסיד בהחלטת שופטים אחידה. נכון למאי 2022, לוי מחזיק במאזן תוצאות של שבעה ניצחונות והפסד אחד. באפריל 2022, לוי ניצח את קרב ה-UFC הראשון בחייו. מדיה וקבצים בנושא נתן לוי בוויקישיתוף נתן לוי, ברשת החברתית פייסבוק נתן לוי, ברשת החברתית אקס (טוויטר) נתן לוי, ברשת החברתית אינסטגרם נתן לוי, ברשת החברתית טיקטוק נתן לוי, ברשת החברתית LinkedIn נתן לוי, באתר אליפות הלחימה האולטימטיבית (UFC) נתן לוי, באתר שרדוג נתן לוי, באתר טאפולוגי נשיא ה-UFC, דיינה וויט, מכריז על החתמתו של נתן לוי ב-UFC, וריאיון עם נתן לוי, בערוץ ה-UFC באתר יוטיוב עדי כפיר, ‏‏נתן לוי זכה באליפות גרייסי נשיונל בג'יו-ג'יטסו ללא חליפה במשקל פתוח, באתר ספורט1, 8 בינואר 2018 גיל שלו, נתן בראש (ראיון עם לוחם ה-MMA נתן לוי), אתר הזווית, 25 במאי 2019 לוחם ישראלי שלישי ב-UFC: נתן לוי הלוהט שוב ניצח, בדרך לארגון הגדול מכולם, באתר וואלה, 11 בנובמבר 2020 גבע ינקלביץ', ‏נתן לוי: "קניה, יש לך בעיה עם העם שלי? בוא לפגוש אותי", באתר ערוץ הספורט, 4 בדצמבר 2022 עדי כפיר, ‏דרכו של לוחם: נתן לוי מגשים חלום ב-MMA, באתר ערוץ הספורט, 3 בדצמבר 2016 ניר אברמוביץ, הלוחם הישראלי שחולם לכבוש את ה-UFC, באתר ynet, 4 באוגוסט 2018 ערן פלגי, ‏הגשים את החלום: נתן לוי - הישראלי השלישי ב-UFC, באתר ערוץ הספורט, 11 בנובמבר 2020 נשיא ה-UFC, דיינה וויט, מכריז על החתמתו של נתן לוי ב-UFC, וריאיון עם נתן לוי, ערוץ ה-UFC באתר יוטיוב
M117

פצצת סימן 117 היא פצצת שימוש כללי אמריקנית. משקלה הנומינלי הוא 750 ליברות (343 ק"ג), אך משקלה האמיתי תלוי במרעום ובהתקני העיכוב והוא נע סביב ה-820 ליברות (373 ק"ג). הסימן 117 מכילה חומר נפץ מסוג מינול 2 או טריטונל במשקל של 403 ליברות (183 ק"ג). קוטר גוף הפצצה הוא 408 מ"מ. קיימים שני דגמים של הסימן 117: הסימן 117 עם יחידת הזנב MAU-103 בעלת גרר נמוך שאורכה 2.16 מטר ומוטת הסנפירים שלה הוא 520 מ"מ, והסימן 117R עם יחידת הזנב MAU-91 בעלת גרר גבוה שאורכה 2.06 מטר ומוטת הסנפירים שלה הוא 570 מ"מ. משנות ה-50 ועד לשנות ה-70 המוקדמות היא הייתה הנשק התקני שנישא על ידי מטוסי הקרב F-100 סופר סייבר, F-104 סטארפייטר, F-105 ת'אנדרצ'יף, F-111 וה-F-4 פנטום, אך כיום היא נמצאת רק בשימוש מפציצים כבדים של חיל האוויר האמריקני כגון ה-B-52 סטרטופורטרס. מטוסי קרב טקטיים משתמשים בדרך-כלל בפצצות מסדרת סימן 80 (בעיקר הסימן 82 והסימן 83 והגרסאות המונחות שלהן). במהלך מלחמת המפרץ ב-1991 הטילו מפציצי B-52 כ-44,600 פצצות סימן 117. הסימן 117 הייתה הבסיס לפצצה הכימית MC-1, שהכילה גז עצבים מסוג סארין. ארצות הברית מעולם לא עשתה שימוש ב-MC-1 בלחימה, אך פצצות אלו נותרו ככל הנראה בארסנל שלה. מדיה וקבצים בנושא M117 בוויקישיתוף
קוסמות קטנות

קוסמות קטנות (באנגלית: Little Charmers) היא סדרת טלוויזיה קנדית בהנפשה ממוחשבת לילדים, מסוגת פנטזיה וקומדיה, שהופקה על ידי Nelvana Enterprises,‏ Spin Master Entertainment ו-Atomic Cartoons עבור ערוץ Treehouse TV. הסדרה נוצרה על ידי ג'ניפר דודג' ואיירין וייבל, ובוימה על ידי ג'ייסון גרו (עונה ראשונה) ואיאן פרידמן (עונה שנייה). הסדרה שודרה במקור בארצות הברית בערוץ ניקלודיאון, החל מ-12 בינואר 2015 עד 15 באפריל 2017. בקנדה הסדרה שודרה במקור בערוץ Treehouse TV, החל מ-25 בינואר 2015 עד 17 בינואר 2019. בישראל הסדרה שודרה במקור בדיבוב עברי בערוץ ניק ג'וניור בין השנים 2015–2017. לסדרה הופקו 2 עונות ו-57 פרקים באורך 22 דקות, כאשר כל פרק מחולק לשני פרקים משניים באורך 11 דקות. בהשראת הסדרה הופק מרצ'נדייזינג הכולל בובות, תחפושות, מצעים ומשחקי מחשב, אשר הופץ, בין היתר, בישראל. הסדרה עוקבת אחר שלוש קוסמות צעירות, הייזל, לוונדר ופוזי, אשר בכל פרק יוצאות להרפתקה קסומה עם האישיות וכוחות הקסם הייחודיים שלהן. הייזל צ'ארמינג (Hazel Charming) – קוסמת צעירה. אוהבת לעזור לכולם. בעלת שיער ורוד. לוונדר (Lavender) – קוסמת צעירה. אוהבת אופנה ועיצוב. בעלת שיער סגול. פוזי (Posie) – קוסמת צעירה. מתרגשת בקלות ורואה את היופי בכל דבר. בעלת שיער צהוב. מר צ'ארמינג (Mr. Charming) – אבא של הייזל. גברת צ'ארמינג (Mrs. Charming) – אמא של הייזל. סאוון (Seven) – חתולה של הייזל. פלייר (Flare) – דרקונה של לוונדר. טרבל (Treble) – ינשופה של פוזי. הנסיך צפרדעי (Prince Ferg) – נסיך שהפך לצפרדע. גארי (Gary) – גמד. הדיבוב העברי בוים על ידי אפי בן ישראל, והופק על ידי ענבר שטגר עזרא. בנוסף דיבבו בדיבוב העברי דניאל מגון, ברק ברויטמן, סער בדישי ומונה מור, שגם ביצעה את שיר הפתיחה של הסדרה. אתר האינטרנט הרשמי של קוסמות קטנות קוסמות קטנות, ברשת החברתית אקס (טוויטר) קוסמות קטנות, סרטונים בערוץ היוטיוב "קוסמות קטנות", במסד הנתונים הקולנועיים IMDb (באנגלית) "קוסמות קטנות", במסד הנתונים הקולנועיים KinoPoisk (ברוסית) קוסמות קטנות, במיזם "אישים" לתיעוד היצירה הישראלית
Happy Home

Happy Home (בעברית: בית מאושר) הוא שיר של הדי ג'יי הדני הדגור בהשתתפות הלהקה הדנית לוקאס גרהאם. השיר נכתב במשותף על ידי הדגור עצמו ולוקאס פורקאמר (לוקאס גרהאם). השיר יצא לאור ב-10 במרץ 2014 על ידי חברת התקליטים קופנהגן רקורדס בשיתוף עם יוניברסל מיוזיק דנמרק. הוא הגיע למקום הראשון במצעד הסינגלים הדני Hitlisten. השיר הושמע פעמים רבות בתחנת הרדיו הדנית P3 ובתחנות רדיו דניות נוספות. השיר הופיע מספר שבועות במקום הראשון בסטרימינג ובמכירות בדנמרק ועד פברואר 2015 הוא צבר מכל 31 מיליון הזרמות בסך הכול. אחר הופעה של השיר בתוכנית האירוח הנורווגית "Senkveld med Thomas og Harald", הוא הגיע למקום הראשון במצעד האייטונס הנורווגי והשיג את התואר פלטינה 3× בסטרימינג בנורווגיה, והגיע למקום הרביעי במצעד הסינגלים הנורווגי VG-lista. השיר נכנס גם לטופ 40 במצעד הסינגלים השוודי Sverigetopplistan. ב-2014, הדגור זכה בפרס הגרמי הדני בתור "מפיק השנה" עבור הלהיט "Happy Home" בטקס פרסי המוזיקה הדנית 2014. מידע על היצירה "Happy Home" באתר Discogs סרטון השיר "Happy Home" באתר יוטיוב https://www.facebook.com/DJHEDEGAARD "Archived copy". אורכב מ-המקור ב-2014-11-29. נבדק ב-2015-04-17. {{cite web}}: (עזרה) "Archived copy". אורכב מ-המקור ב-2017-04-04. נבדק ב-2015-04-17. {{cite web}}: (עזרה)
Søndagsbarn

Søndagsbarn (בעברית: ילד של יום ראשון) הוא סינגל של להקת ההיפ-הופ הדנית סוספקט בהשתתפות הלהקה הדנית לוקאס גרהאם. השיר יצא לאור כהורדה דיגיטלית בדנמרק ב-22 במאי 2015 על ידי חברת התקליטים הדנית טאבו רקורדס. השיר הגיע למקום השלישי במצעד הסינגלים הדני. Søndagsbarn (feat. Lukas Graham) - Single by Suspekt on Apple Music
אילפנש חדרה

אילפנש חדרה (באנגלית: Ilfenesh Hadera; נולדה ב-1 בדצמבר 1985) היא שחקנית אמריקאית. מוכרת בשל תפקידה כסטפני הולדן בסרט "משמר המפרץ", ומתפקידה כדאב קוואי בסדרה "מיליארדים" ברשת שואוטיים. חדרה נולדה בהארלם, ניו יורק ב-1 בדצמבר 1985. יש לה שורשים אתיופיים ואירופאיים. אביה, אספהא, הוא פליט אתיופי תגרי והמקים של ועדת השירותים האפריקאיים, ארגון חוץ-ממשלתי מבוסס בהארלם שעובד עם מהגרים אפריקאיים. אימה, קים ניקולס, היא מנהלת באותו ארגון, וכמו כן חדרה התנדבה בארגון לפני שהתחילה את קריירת המשחק שלה. חדרה עבדה גם כמלצרית למשך 10 שנים לפני הופעתה הראשונה בטלוויזיה. חדרה למדה בבית ספר לאמנויות של הארלם ולאחר מכן בתיכון פיורלו לה גוארדיה. לאחר מכן קיבלה תואר באמנויות יפות מהאקדמיה המלכותית לאמנות הדרמה שהוא תחת הניהול של קינגס קולג' לונדון. בשנת 2010, חדרה הופיעה לראשונה כאשר שיחקה בסרט "1/20". בשנת 2011 שיחקה בפיילוט לסדרת טלוויזיה שיצר ספייק לי "Da Brick", אך בסוף היא לא עלתה לשידור. ארבע שנים אחרי זה, ליהק אותה לי לסרטו "שיראק". בין לבין שיחקה בסדרות "הרשימה השחורה",‏ "Show Me a Hero", "שיקגו FIRE", "המעניש", ו-"Shes's Gotta Have It". בשנת 2017, חדרה כיכבה בסרט "משמר המפרץ" בתפקיד סטפני הולדן ובשנת 2018 בסדרה "Deception" בתפקיד של קיי דניאלס. היא גם שיחקה בתפקיד חוזר בסדרה "מיליארדים". בשנת 2019 שיחקה בתפקיד של מיים ג'ונסון, אשתו של באמפי ג'ונסון, בדרמת פשע "הסנדק של הארלם". מדיה וקבצים בנושא אילפנש חדרה בוויקישיתוף אילפנש חדרה, ברשת החברתית אינסטגרם אילפנש חדרה, במסד הנתונים הקולנועיים IMDb (באנגלית) אילפנש חדרה, במסד הנתונים הקולנועיים KinoPoisk (ברוסית) "Ilfenesh Hadera: Spike Lee Alum And DJ School Dropout". NPR.org (באנגלית). נבדק ב-2020-02-14. Falcone, Dana (בספטמבר 2017). "An Actress Advocating for Refugees". Time. {{cite web}}: (עזרה) "Asfaha Hadera". African Services Committee. 11 בנובמבר 2019. {{cite web}}: (עזרה) O'Donnell, Dora (4 בינואר 2018). "Meet 'Baywatch' Actress and Activist Ilfenesh Hadera". Red Bull. {{cite web}}: (עזרה) "Ilfenesh Hadera Biography". IMDb. נבדק ב-28 באוקטובר 2019. {{cite web}}: (עזרה) Magazine, Harlem World (2017-05-27). "From Harlem To 'Baywatch' With Ilfenesh Hadera". Harlem World Magazine (באנגלית אמריקאית). נבדק ב-2020-02-14. ""Deception" Star Ilfenesh Hadera's Career is Honestly a Dream Come True |". SBU News (באנגלית אמריקאית). 2018-03-26. נבדק ב-2020-02-14. Wills, Cortney (4 באוקטובר 2019). "Ilfenesh Hadera on Godfather of Harlem role". The Grio. {{cite web}}: (עזרה)
Golden (שיר של ברנדון ביל)

Golden (בעברית: מוזהב) הוא סינגל של הזמר-יוצר האמריקאי ברנדון ביל, בהשתתפות הלהקה הדנית לוקאס גרהאם. השיר יצא לאור כהורדה דיגיטלית בדנמרק ב-5 בפברואר 2016 על ידי חברות התקליטים Then We Take the World ויוניברסל מיוזיק דנמרק. השיר הגיע למקום הראשון במצעד הסינגלים הדני, ונכנס למצעדים גם בנורווגיה, גרמניה ושוודיה. הווידאו קליפ לשיר יצא ב-11 בפברואר 2016. הקליפ מבוסס על סיפור אמיתי מחייו של ברנדון שהוביל לקריירה המוזיקלית שלו. נכון לנובמבר 2020, הקליפ צבר למעלה מ-9 מיליון צפיות ביוטיוב. סרטון השיר "Golden" באתר יוטיוב Golden (feat. Lukas Graham) - Single by Brandon Beal on iTunes(הקישור אינו פעיל) ב' ביל, לוקאס פורקאמר, ר' ג'ונסון, ר' הדגור Brandon Beal - Golden ft. Lukas Graham - YouTube 2018-SD116 | IFPI, ifpi.dk Trofeoversikt, IFPI (ב־)
בלטונספזד

בלטונספזד (בהונגרית: Balatonszepezd) הוא כפר על גדות אגם בלטון במחוז וספרם שבמרכז הונגריה. כמו יישובים רבים באירופה גם בבלטונספזד מספר התושבים נמצא בירידה. כך, בשנת 1990 חיו בכפר 541 תושבים, ובשנת 2023 רק 451 תושבים. בבלטונספזד חיו יהודים בתקופות זמן שונות. מדיה וקבצים בנושא בלטונספזד בוויקישיתוף אתר האינטרנט הרשמי של בלטונספזד (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בלטונסלש

בלטונסלש (בהונגרית: Balatonszőlős) הוא כפר קטן על גדות אגם בלטון במחוז וספרם שבמרכז הונגריה. חלקו המזרחי של הכפר עתיר בכרמים, והם הסיבה לאשכולות הגפנים המופיעות בסמל העיר. בבלטונסלש חיו יהודים בתקופות זמן שונות. מדיה וקבצים בנושא בלטונסלש בוויקישיתוף אתר האינטרנט הרשמי של בלטונסלש (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
Holder Fast

Holder Fast (בעברית: נאחז) הוא סינגל של המפיק המוזיקלי הדני מלוס אנג'לס הנדאב, בהשתתפות הראפר הדני גילי והלהקה הדנית לוקאס גרהאם. השיר יצא לאור כהורדה דיגיטלית ב-27 באפריל 2018 על ידי חברות התקליטים Then We Take the World ויוניברסל מיוזיק דנמרק. השיר הגיע למקום הראשון במצעד הסינגלים הדני. מילות השיר "Holder Fast" באתר Genius מידע על השיר "Holder Fast" באתר iTunes "Holder Fast (feat. Gilli & Lukas Graham) - Single by Hennedub". Apple Music. נבדק ב-22 בספטמבר 2018. {{cite web}}: (עזרה)
Better than We Found It

Better than We Found It (בעברית: יותר טוב ממה שמצאנו את זה) הוא סינגל שיווקי שהוקלט על ידי הזמרת-יוצרת האמריקאית מארן מוריס. השיר יצא לאור ב-2 באוקטובר 2020, על ידי חברת התקליטים סוני מיוזיק אנטרטיינמנט, כסינגל שיווקי שלא מתוך אלבום. השיר הגיע למקום השמיני במצעד שירי הקאנטרי הדיגיטליים. השיר נכתב על ידי מארן מוריס, ג'סי ג'ו דילון, לורה ולץ וג'ימי רובינס והופק על ידי גרג קורסטין, שעבר עם מוריס על שירים כמו "Common", ו-"The Bones". השיר יצא במהלך מחאות ג'ורג' פלויד ומוריס דיברה עליו וטענה כי מדובר ב"שיר מחאה אמריקאי שמסביר מה אני מרגישה בכל הנוגע למחאות והמאורעות בארצות הברית". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6 מיליון השמעות. ב-2 באוקטובר 2020, ביום צאתו של השיר כסינגל, העלתה מארן מוריס לערוץ היוטיוב הרשמי שלה את קליפ המילים של השיר, שצולם בכוונה בשחור-לבן ובו ניתן לראותה כשהיא אוחזת בשלטים עליהם כתובים מילות השיר. באותו היום, העלתה גם את הווידאו קליפ הרשמי של השיר. נכון לאוקטובר 2020, מונה הצפיות של הקליפ עומד על למעלה מ-600 אלף צפיות. סרטון השיר "Better than We Found It" באתר יוטיוב מארן מוריס, ג'סי ג'ו דילון, לורה ולץ, ג'ימי רובינס Maren Morris – Better Than We Found It (באנגלית), נבדק ב-2020-11-11 Country Digital Song Sales Chart, Billboard Maren Morris (Ft. Brandi Carlile) – Common (באנגלית), נבדק ב-2020-11-11 Maren Morris – The Bones (באנגלית), נבדק ב-2020-11-11 Better Than We Found It, נבדק ב-2020-11-11 Maren Morris - Better Than We Found It (Lyric Video) Maren Morris - Better Than We Found It (Official Video)
נגריטו

נגריטו הוא שם כולל לתושבים הילידים של דרום-מזרח אסיה אשר נבדלים מבני האוכלוסיות הגדולות הסובבות אותם במראם החיצוני ובאורח חייהם. בני הנגריטו כוללים את ה"אטי" (Ati), ה"אטה" (Aeta) ולפחות עוד ארבעה שבטים אחרים בפיליפינים, ה"סמאנג" (Semang) של חצי האי המלאי, ה"מאני" (Mani) של דרום תאילנד ו-12 שבטים של איי אנדמן. המונח המלאי לשבטים אלה הוא "אורנג אסלי", מונח שמשמעותו "האנשים המקוריים". סביר להניח, שהם הילידים המקוריים של דרום מזרח אסיה, כולל גינאה החדשה[דרוש מקור]. קומתם כשל הפיגמים, דהיינו גובהו הממוצע של גבר בוגר בקבוצות אוכלוסייה אלה אינו עולה על 150 סנטימטר. בני הנגריטו מתאפיינים בעור כהה מאוד, שיער מקורזל ותווי פנים דומים מאוד לאלה של השחורים באפריקה, בעיקר בקרב ילידי איי אנדמן. אצל שבטי הנגריטו אפשר למצוא מאגרים גנטיים של DNA מיטוכונדריאלי (mtDBA) שהם בין הטהורים ביותר בכל המין האנושי, כך שה-mtDNA שלהם משמש כיסוד לחקר הסחף הגנטי. המילה היא צורת ההקטנה הספרדית של "נגרו" (negro), כלומר, "שחור קטן", ונטבעה על ידי חוקרי ארצות מוקדמים, שסברו כי בני הנגריטו באו מאפריקה. בני הנגריטו של הפיליפינים ידעו להבעיר אש, ידיעה שלא הייתה לבני אנדמן. לפי הרשומות, בני סמאנג ייצרו לבוש מקליפות עצים כתושות וחיו הן במערות והן בסוכות מקורות עלים. הסברה היא, שהנגריטוס הם תושביהם הילידים, המקוריים, של הפיליפינים. הם נבדלים מן האוכלוסייה הפורמוזית-אינדונזית-מאלאית או אוסטרונזית, שהגיעה לאיים בסירות או "בלנגאי" (סוג של סירות). אזכור לכך - ברכישת זכויות התיישבות באי פנאי בשנת 1212 על ידי מלאיים מידי ראש שבט הנגריטוס. לרוב שבטי הנגריטו אין שפה משלהם והם מדברים בשפות של עמים הסובבים אותם. יוצא מן הכלל הם ילידי איי אנדמן שמדברים בשפות שאינן קרובות לשום קבוצה לשונית ידועה בעולם. מדיה וקבצים בנושא נגריטו בוויקישיתוף על שבטי הנגריטו באיי אנדמן באנגלית על הנגריטוס בדרום תאילנד באנגלית
The Bakery

"The Bakery" (בעברית: "המאפייה") הוא סינגל שהוקלט על ידי הזמרת-יוצרת האמריקאית מלאני מרטינז, מתוך המיני-אלבום הרביעי שלה, After School. השיר יצא לאור ב-25 בספטמבר 2020, על ידי חברת התקליטים אטלנטיק רקורדס, כסינגל הראשון מתוך המיני-אלבום. השיר הגיע למקום ה-25 במצעד שירי הרוק. השיר נכתב על ידי מלאני מרטינז ובלייק סלאטקין והופק על ידי סלאטקין גם כן. מרטינז דיברה על השיר ואמרה כי: "השיר "The Bakery" הוא שיר שמדבר על כך שבמהלך תקופת בית הספר התיכון, עבדתי במאפייה כי הייתי צריכה להרוויח כסף, כדי לקדם את האמנות שלי ואת המוזיקה שלי". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות. האודיו הרשמי של השיר, אשר מציג את עטיפת אלבומה השני K-12, הועלה לערוץ היוטיוב הרשמי של מלאני מרטינז ב-24 בספטמבר 2020. הוא זכה להצלחה וצבר למעלה מ-1.6 מיליון צפיות. למחרת, הועלה הווידאו קליפ הרשמי של השיר בשידור חי לערוץ היוטיוב הרשמי של מרטינז גם כן. נכון לאוקטובר 2020, מונה הצפיות של הקליפ עומד על למעלה מ-20 מיליון צפיות. מידע על היצירה "The Bakery" באתר מיוזיק בריינז סרטון השיר "The Bakery" באתר יוטיוב Melanie Martinez – The Bakery (באנגלית), נבדק ב-2020-11-11 Melanie Martinez, Billboard The Bakery, נבדק ב-2020-11-11 The Bakery - AUDIO Melanie Martinez - The Bakery [Official Music Video]
פטריק ויליאמס

פטריק ויליאמס (באנגלית: Patrick Williams; נולד ב-26 באוגוסט 2001) הוא כדורסלן אמריקאי, המשחק בקבוצת שיקגו בולס מליגת ה-NBA. ויליאמס נולד וגדל בעיר שארלוט שבקרוליינה הצפונית, ובין השנים 2015–2019 למד ב"תיכון מערב שארלוט". בעונתו האחרונה בקבוצת הכדורסל של התיכון, 2018/2019, הוביל אותה למעמד גמר אליפות התיכונים של קרוליינה הצפונית, עם ממוצעים של 22.1 נקודות, 9.0 ריבאונדים, 3.1 אסיסטים ו-2.8 חסימות למשחק. בשנת 2019 החל ללמוד באוניברסיטת המדינה של פלורידה ("פלורידה סטייט"). לאורך עונתו היחידה בקבוצת הכדורסל של האוניברסיטה העמיד ממוצעים של 9.2 נקודות ו-4.0 ריבאונדים למשחק, ובסיומה זכה בתואר "השחקן השישי של העונה" במחוז החוף האטלנטי (ACC). במרץ 2020 הודיע כי בחר לעזוב את האוניברסיטה, יחד עם חברו לקבוצה דווין ואסל, לטובת התמודדות לבחירה בדראפט ה-NBA‏ 2020. בדראפט ה-NBA‏ 2020 נבחר ויליאמס בבחירה הרביעית, על ידי שיקגו בולס. לאורך עונתו הראשונה בשיקגו רשם ממוצעים של 9.2 נקודות ו-4.6 ריבאונדים למשחק, ובסיומה נבחר לחמישיית הרוקיז השנייה של העונה. מדיה וקבצים בנושא פטריק ויליאמס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ביוגרפיה של ויליאמס, באתר אוניברסיטת המדינה של פלורידה הסטטיסטיקות של ויליאמס בליגת המכללות, באתר sports-reference.com ויליאמס מעמיד את עצמו לבחירה בדראפט 2020, באתר ESPN,‏ 26 במרץ 2020 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
Hoax

"Hoax" (בעברית: "מְתִיחָה", "תַעֲלוּל" או "מַעֲשֵׂה קוּנדֵס") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore. השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים. עם יציאתו, "Hoax" זכה לביקורות חיוביות מטעם מבקרי המוזיקה, תוך שנאמר עליו כי הוא "מסיים את האלבום בצורה כהה ועצובה". כמו כן, פורסם כי השיר האחרון שסוויפט כתבה עם דסנר עבור האלבום. השיר הופיע במקום ה-23 במצעד שירי הספוטיפיי העולמי וצבר למעלה מ-3.061 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 12.5 מיליון השמעות. "Hoax" הוא השיר הסוגר את האלבום Folklore. דסנר אמר ל-Vulture כי "Hoax" היה השיר האחרון שנכתב עבור האלבום והוא נכתב בלילה בו כתבו גם את השיר הפותח באלבום, "The 1". הוא הוסיף ואמר כי: "חשבנו שסיימנו לכתוב את כל שירי האלבום, אך סוויפט פנתה אליי וביקשה לכתוב גם את השיר הזה". את השיר הקליטה סוויפט במהלך שנת 2020, בדומה לשאר שירי האלבום Folklore. עם הפצתו של Folklore, השיר נכנס למקום ה-16 במצעד הספוטיפיי האמריקאי, עם 1.748 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה. בשבוע אחד, צבר שם למעלה מ-6.5 מיליון השמעות. במצעד הסינגלים האוסטרלי הגיע למקום ה-43, תוך שברולינג סטון טופ 100 הגיע למקום ה-30. במצעד הבילבורד הוט 100 הגיע למקום ה-71 מבלי שיצא כסינגל, תוך שבמצעד השירים האלטרנטיביים הגיע למקום ה-14. כלפי השיר הופנו ביקורות חיוביות, תוך שברולינג סטון הוא דורג במקום ה-81 ברשימת "כל 206 השירים של טיילור סוויפט, לפי דירוג". הקרדיטים לקוחים מאתר טיידל. מידע על היצירה "Hoax" באתר מיוזיק בריינז מידע על הסינגל "Hoax" באתר מיוזיק בריינז סרטון השיר "Hoax" באתר יוטיוב מידע על הרצועה "Hoax" באתר ספוטיפיי folklore, נבדק ב-2020-07-30 Richard LeBeau, taylor swift’s “folklore”: track-by-track review, Medium, ‏2020-08-18 (באנגלית) Callie Ahlgrim, Every detail and Easter egg you may have missed on Taylor Swift's new album 'Folklore', Insider Spotify Charts, www.spotifycharts.com Taylor Swift – the 1 (באנגלית), נבדק ב-2020-08-09 ARIA Rolling Stone, Rolling Stone (באנגלית) Taylor Swift, Billboard Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Try the TIDAL Web Player, listen.tidal.com (באנגלית) Richard Trenholm, How to listen to Taylor Swift's surprise album, Folklore, CNET (באנגלית)
מול זכרון

מול זיכרון הוא מרכז קניות פתוח השוכן בסמוך לכביש 4, למרגלות המועצה המקומית זכרון יעקב. במתחם מגוון חנויות ומסעדות, וכן בית קולנוע של רשת יס פלאנט. הקניון נפתח לראשונה לציבור הרחב בשנת 2014 מרכז הקניות מורכב משני מבנים נפרדים: צפוני ודרומי. המבנה הדרומי הוא הגדול והותיק מבין השניים, וכולל את מרבית חנויות המרכז. המבנה הצפוני כולל בעיקר חנויות הלבשה. שני המבנים כוללים שתי קומות, כאשר הקומה השנייה בשני המבנים מחוברת בגשר, כשבה מתחם בילויים, שכולל מסעדות ובית קולנוע של רשת יס פלאנט. בסמוך למרכז הקניות מתכונן להיבנות אזור תעסוקה שיהיה משותף לזכרון יעקב, ג'סר א-זרקא, פוריידיס ומועצה אזורית חוף הכרמל. מערבית למרכז נמצאת תחנת הרכבת זכרון יעקב הישנה שנסגרה בשנת 1996, קיים תכנון מוקדם להקמת תחנת רכבת החדשה בסמוך למתחם במסגרת פרויקט הכפלת מסילת החוף (תת"ל 65) אך ככל הנראה התחנה לא תבנה בשנים הקרובות. שמו של מרכז הקניות יכול להקרא הן מוּל זיכרון והן מוֹל זיכרון (Mall – קניון באנגלית). השם הרווח מבין השניים בקרב תושבי זכרון יעקב הוא מוּל זיכרון. שם רווח נוסף הוא הקיצור "ה-mall"[דרוש מקור]. מדיה וקבצים בנושא מול זכרון בוויקישיתוף אתר האינטרנט הרשמי של מול זכרון מיכל מרגלית, ‏קניון מול זכרון ישנה ייעוד מתעשייה למסחר, באתר גלובס, 10 באוקטובר 2010 אודות מול זכרון, באתר מול זכרון שני מוזס, ‏יס פלאנט פותחת מתחם קולנוע בזכרון יעקב בכ-100 מיליון שקל, באתר גלובס, 26 ביוני 2017 גיא ליברמן, ‏לא תמצא מקום כזה? "תוכנית המתאר הופכת את זכרון יעקב לעוד עיר", באתר גלובס, 26 בפברואר 2019
טואי אנימציה

טואי אנימציה (ביפנית: 東映アニメーション) היא חברת האנימציה יפנית בבעלותה של חברת טואי. יוצרי מאנגה רבים כמו אקירה טוריאמה הייאו מיאזאקי, איסאו טקהאטה ויושי קוטאבי עבדו בחברה. מאז שנוסדה ב-1956, טואי יצרה כמות גדולה של סדרות טלוויזיה וסרטים, רבים מהם אף הצליחו ברחבי העולם. במקור טואי הייתה התשובה היפנית לדיסני ובהתחלה הם יצרו סרטי אנימציה בסגנון מחזות זמר מסוף שנות החמישים עד לשנות השבעים המוקדמות. בעקבות השינויים בשוק הצפייה, טואי עברו למדיום הטלוויזיה ואימצו את הסגנון הסטנדרטי הייחודי לסדרות האנימה. סדרות סאלי המכשפה (ינואר 1966 - ספטמבר 1966) קלימרו (אוקטובר 1974 - ספטמבר 1975) סדרת הרובוטריקים (ספטמבר 1984 - דצמבר 2005) (מלבד הסדרה המקורית שהופקה בארצות הברית ודובבה ליפנית על ידי אולפני טואי) סדרת דרגון בול (פברואר 1984- הווה) עיר הדובשונים (1986–1987) סדרת סיילור מון (מרץ 1992 - מרץ 1996) יו-גי-הו! (העונה הראשונה) (אפריל 1998 - אוקטובר 1998) וואן פיס (1999 - הווה) שינזו (פברואר 2000 - ספטמבר 2000) דיג'ימון (2000 - 2012) HeartCatch PreCure!‏ (2010-2011) גליטר פורס (2012–2013) סרטים אינטרסטלה 5555 (2003) דרגון בול סופר: סופר הירו (2022) סלאם דאנק (2022) מדיה וקבצים בנושא טואי אנימציה בוויקישיתוף אתר האינטרנט הרשמי של טואי אנימציה (ביפנית) טואי אנימציה, ברשת החברתית פייסבוק טואי אנימציה, ברשת החברתית אקס (טוויטר) טואי אנימציה, ברשת החברתית אינסטגרם טואי אנימציה, סרטונים בערוץ היוטיוב האתר הרשמי באנגלית